Maria Navarro Skaranger

Maria Navarro Skaranger (født 27. april 1994 i Oslo) er en norsk forfatter, oppvokst på Romsås i Groruddalen i Oslo. 

Hun debuterte i 2015 med romanen Alle utlendinger har lukka gardiner, utgitt på Forlaget Oktober. For romanen ble Navarro Skaranger nominert til Tarjei Vesaas' debutantpris. Romanens handling er lagt til hennes oppvekstmiljø, det flerkulturelle Romsås, med karakterer som er muslimer, «gulinger», somaliere og 
«poteter» – etniske nordmenn. Språket i boka karakteriseres som «kebabnorsk». I 2018 kom hun med boka Bok om sorg (fortellingen om Nils i skogen), også utgitt på Oktober. Yohan Shanmugaratnam: Maria Navarro Skaranger - Portrettintervju i Klassekampen 21. mars 2020 I 2021 kom Emily Forever.  

Maria Navarro Skaranger ble i 2019 tildelt Den norske bokhandlerforenings stipend Bjørnsonstipendet.Skaranger får Bjørnsonstipendet - NRK/Møre og Romsdal 5. desember 2019Maria Navarro Skaranger får Bjørnsonstipendiet 2019 - Framtida.no 25. desember 2019

I 2020 ble hun tildelt EUs Litteraturpris. Høsten 2021 ble Skaranger hedret som del av veggmaleriet «Romsås Wall of Fame» på Romsås senter, sammen med 12 andre kjente lokale helter. I 2022 ble hun tildelt Bonnierprisen Stemme Savnet. 

Navarro Skaranger gikk på Foss videregående skole i Oslo og på Nansenskolen på Lillehammer.

 Bibliografi 
 Alle utlendinger har lukka gardiner – roman, Oktober forlag (2015) ISBN 978 82 495 1494 6
Bok om sorg (fortellingen om Nils i skogen) roman, Oktober forlag (2018) ISBN 978 82 495 1975 0
Emily forever Oktober forlag (2021) ISBN 9788249523870
Jeg plystrer i den mørke vinden Oktober forlag (2023) ISBN 9788249526970

 Referanser 

 Kilder 
 «Fjortisfabel på kebabnorsk», side 22-23, Klassekampen 23. januar 2015
 Presentasjon av Maria Navarro Skaranger i Forfatterkatalogen på Forfattersentrums nettsider

 Eksterne lenker 

  Om Maria Navarro Skaranger på Forlaget Oktobers nettsider

Kategori:Norske romanforfattere
Kategori:Vinnere av Bjørnsonstipendet
Kategori:Personer fra Oslo